ai4bharat/Pralekha huggingface dataset:
अर्थ मंत्रालय
धोरणात्मक खरेदीअंतर्गत नीलांचल इस्पात लिमिटेडच्या खाजगीकरणास मंजूरी
नवी दिल्ली, 31 जानेवारी 2022
वैकल्पिक व्यवस्था म्हणून रस्ते वाहतूक आणि महामार्ग मंत्री नितिन गडकरी, केंद्रीय अर्थ व कॉर्पोरेट व्यवहार मंत्री निर्मला सितारामन आणि केंद्रीय वाणिज्य व उद्योग, ग्राहक व्यवहार आणि सार्वजनिक वितरण, वस्त्रोद्योग मंत्री पीयुष गोयल यांची संयुक्त समिती व आर्थिक व्यवहार मंत्रीगटाने, चार केंद्रीय सार्वजनिक क्षेत्रातील उपक्रम आणि ओदिशा राज्यसरकारचे सार्वजनिक क्षेत्रातील दोन उपक्रम यांच्या संयुक्त भागीदार उपक्रमांच्या 12,100 कोटी रुपयांच्या उद्योग मुल्याच्या समभागांतील 93.71% समभागासाठी मेसर्स टाटा स्टील लाँग प्रॉडक्ट्स लिमिटेडने लावलेल्या सर्वाधिक बोलीस मंजूरी दिली आहे
निलांचल इस्पात मर्यादित  हा खनिज आणि धातू व्यापार निगम , राष्ट्रीय खनिज विकास निगम , भारत हेवी इलेक्ट्रिकल्स लिमिटेड  व मेकॉन  या चार सार्वजनिक क्षेत्रातील कंपन्या आणि ओदिशा खाण कॉर्पोरेशन  व IPICOL या ओदिशा राज्य सरकारी कंपन्या या सर्वांचा संयुकत उपक्रम आहे. निलांचल इस्पात मर्यादित या कंपनीचा ओदिशात कलिंगनगर येथे 1.1 मेट्रीक टनाचा पोलाद प्रकल्प आहे. ही कंपनी मोठ्या तोट्यात सुरू असून हा प्रकल्प 30.3.2020 पासून बंद आहे. कंपनीवर मोठा कर्जभार असून 31.3.2021 रोजीच्या आकड्यांनुसार कंपनीवर 6,600 कोटींहून अधिक देणे आहे. यामध्ये प्रवर्तकांची 4,116 कोटी रुपयांची थकबाकी, 1,741 कोटी रुपयांची बॅंकांची देणी तसेच इतर कर्जदार आणि कर्मचाऱ्यांची देणी यांचा समावेश आहे. कंपनीची एकूण मालमत्ता ऋण 3,487 कोटींची झाली असून 31.3.2021 पर्यंत 4,228 कोटी रुपयांचा तोटा झाला आहे.
भारत सरकारकडे या कंपनीचे समभाग नाहीत. तरीही, सार्वजनिक क्षेत्रीय उपक्रमांच्या विक्री समभागधारकांच्या मंडळाने केलेल्या विनंतीवरून आणि ओदिशा राज्यसरकारच्या संमतीने आर्थिक व्यवहार मंत्रीगटाने निलांचल इस्पात मर्यादित  च्या धोरणात्मक निर्गुंतवणूकीस 8.1.2020 रोजी तत्वतः मान्यता दिली आहे. त्याचबरोबर या व्यवहाराची सुत्रे निर्गुंतवणूक विभाग व सार्वजनिक मालमत्ता व्यवस्थापन यांच्याकडे अधिकृतपणे सोपवली आहेत.
हा व्यवहार खुल्या बाजारपेठ तत्वावर झाला असून कंपनीचे उद्योग मूल्य ठरवण्यासाठी स्पर्धात्मक बोली प्रक्रियेतून करण्यात आला. त्यात 31.3.2021 रोजी असलेल्या कंपनीवर असलेल्या दायित्व रक्कम तसेच कंपनीच्या सहा विक्रेत्या सार्वजनिक क्षेत्रीय उपक्रमांकडे असलेल्या 93.71% समभागांचा समावेश आहे.S.Thakur/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 168
ग्राहक व्यवहार, अन्न आणि सार्वजनिक पुरवठा मंत्रालय
भारतीय मानक ब्युरोच्या मुंबई विभागाकडून छापे आणि जप्तीची कारवाई; ठाण्यात गुणवत्ता नियंत्रण आदेशाचे उल्लंघन केल्याप्रकरणी खाद्यपदार्थांच्या पॅकेजिंगसाठी वापरले जाणारे 2700 अॅल्युमिनियम फॉइल जप्त
भारतीय मानक ब्युरोच्या मुंबई विभागाने 08 जुलै 2022 रोजी ठाण्यात भिवंडी येथे छापे टाकत जप्तीची कारवाई केली.कंपनीच्या ठिकाणी छापे टाकल्यानंतर, मे. अलका लाईफस्टाईल प्रायव्हेट लिमिटेड,  यांनी दिनांक 13.02.2020.रोजी जारी करण्यात आलेल्या गुणवत्ता नियंत्रण आदेशाचे 687 उल्लंघन केलेले आढळले. यावेळी आयएस 15392 नुसार 12 इंच आकाराचे 2700 पेक्षा जास्त अॅल्युमिनियम फॉइल जप्त करण्यात आले.
भारतीय मानक ब्युरोच्या मानक चिन्हाचा गैरवापर केल्यास भारतीय मानक ब्युरो कायदा 2016 नुसार दोन वर्षांपर्यंत तुरुंगवास किंवा किमान 2,00,000 रुपये दंडाची किंवा दोन्ही प्रकारच्या शिक्षा होऊ शकतात.या कायद्याचे उल्लंघन केल्याप्रकरणी न्यायालयात खटला दाखल करण्याची कार्यवाही सुरू आहे.ही छापे आणि जप्तीची कारवाई करणाऱ्या अधिकाऱ्यांच्या पथकामध्ये सायंटीस्ट – C पदावरच्या निशिकांत सिंह आणि आशिष वाकळे यांचा समावेश होता.भारतीय मानके 15392 नुसार “ खाद्यपदार्थ पॅकेजिंगसाठी अॅल्युमिनियम आणि अॅल्युमिनियम मिश्र धातु बेअर फॉइल'' वरील गुणवत्ता नियंत्रण आदेशाचे उल्लंघन तपासण्यासाठी ही मोहीम हाती घेण्यात आली होती.
बनावट आयएसआय चिन्हांकित उत्पादने तयार करून ग्राहकांना मोठ्या नफ्यासाठी विकली जात असल्याचे अनेक वेळा निदर्शनास आले आहे. खरेदी करण्यापूर्वी http://www.bis.gov.in या भारतीय मानक ब्युरोच्या संकेतस्थळाला भेट देऊन उत्पादनावर आयएसआय चिन्हाची सत्यता तपासावी अशी विनंती सर्वाना करण्यात येत आहे.
नागरिकांना विनंती करण्यात येते की, त्यांना कोणत्याही उत्पादनावर आयएसआय चिन्हाचा गैरवापर केल्याचे आढळल्यास,ही माहिती प्रमुख ,एमयुबीओ -II, पश्चिम क्षेत्रीय कार्यालय, भारतीय मानक ब्युरो, दुसरा मजला, एनटीएच , प्लॉट क्रमांक एफ -10, एमआयडीसी, अंधेरी , मुंबई – 400093.येथे कळवावी. hmubo2@bis.gov.in या पत्त्यावर ई-मेलद्वारेही अशा तक्रारी करता येतील. अशा माहितीचा स्रोत गोपनीय ठेवला जाईल
स्रोत: भारतीय मानक ब्युरो, मुंबई शाखा कार्यालय – II
आरोग्य आणि कुटुंब कल्याण मंत्रालय
भारतातील एकूण कोविड-19 प्रतिबंधक लसीकरण 105.43 कोटीहून अधिक
गेल्या 24 तासात 56.91 लाखांहून अधिक लसींच्या मात्रा देण्यात आल्या.
भारतात रुग्ण बरे होण्याचा सध्याचा दर 98.19%,
देशात गेल्या 24 तासात कोरोनाचे 14,313 नवे दैनंदिन रुग्ण
देशातली सध्या उपचाराधीन रुग्णसंख्या 1,61,555
साप्ताहिक पॉझीटीव्हिटी दर  गेल्या 36 दिवसांपासून 2% पेक्षा कमी
भारतात गेल्या 24 तासात कोविड 19 प्रतिबंधक लसीच्या 56,91,175 मात्रा देण्यात आल्या असून, आज सकाळी 7 वाजेपर्यंत प्राप्त अहवालानुसार भारताने आतापर्यंत एकूण 105.43 कोटीपेक्षा अधिक  मात्रा दिल्या आहेत. एकूण 1,05,30,690 सत्रांद्वारे मात्रा देण्यात आल्या आहेत.
सकाळी 7 वाजेपर्यंत प्राप्त झालेल्या अहवालानुसार एकूण लसीच्या मात्रांची गटनिहाय विभागणी पुढील प्रमाणे आहे-
|
|
HCWs
|
|
1st Dose
|
|
1,03,78,868
|
|
2nd Dose
|
|
92,06,421
|
|
FLWs
|
|
1st Dose
|
|
1,83,71,365
|
|
2nd Dose
|
|
1,58,88,942
|
|
Age Group 18-44 years
|
|
1st Dose
|
|
41,65,22,627
|
|
2nd Dose
|
|
13,88,92,149
|
|
Age Group 45-59 years
|
|
1st Dose
|
|
17,42,68,245
|
|
2nd Dose
|
|
9,52,99,427
|
|
Over 60 years
|
|
1st Dose
|
|
10,93,98,998
|
|
2nd Dose
|
|
6,60,86,935
|
|
Total
|
|
1,05,43,13,977
गेल्या 24 तासात 13,543 रुग्ण कोरोना मुक्त झाले असून  कोरोनाची लागण झालेल्यांपैकी एकूण 3,36,41,175 रुग्ण कोरोना मुक्त झाले आहेत.
परिणामी कोरोनातून रुग्ण बरे होण्याचा दर 98.19% झाला आहे.
सलग 125 दिवसांपासून 50,000 पेक्षा कमी नव्या दैनंदिन रुग्णांची नोंद होत असून केंद्र आणि राज्य सरकार/ केंद्र शासित प्रदेश यांच्या समन्वित प्रयत्नांचा हा परिणाम आहे.
मागील 24 तासात 14,313 नव्या रूग्णांची नोंद झाली.
सध्या सक्रीय रुग्ण संख्या 1,61,555 इतकी असून ही संख्या एकूण पॉझीटीव्ह रुग्णांच्या 0.47% इतकी असून मार्च 2020 पासून सर्वात कमी आहे.
देशभरात चाचण्या करण्याच्या क्षमतेतील वाढ सुरु आहे. देशात गेल्या 24 तासात 11,76,850 चाचण्या करण्यात आल्या. भारताने आतापर्यंत एकूण 60.70 कोटीहून अधिक  चाचण्या केल्या आहेत.
देशभरात चाचण्यांच्या क्षमतेत वाढ होत असताना साप्ताहिक पॉझीटीव्हिटी दर सध्या 1.18% असून गेले 36 दिवस 2% पेक्षा कमी आहे. दैनंदिन पॉझीटीव्हिटी दर 1.22% असून गेले 26 दिवस 2% पेक्षा कमी आणि 61 दिवस 3% पेक्षा कमी आहे.
युवा व्यवहार आणि क्रीडा मंत्रालय
खेलो इंडिया स्टेट सेंटर ऑफ एक्सलन्समध्ये  प्रशिक्षित गोव्याच्या खेळाडूंची जलतरण, बॅडमिंटन आणि टेबल टेनिस स्पर्धेत उत्तम कामगिरी
गोवा, 31 जुलै 2023
गोव्यातील खेलो इंडिया स्टेट सेंटर ऑफ एक्सलन्स  विविध स्पर्धात्मक क्रीडा स्पर्धांमध्ये खेळाडूंच्या प्रभावी कामगिरीसाठी पूरक ठरले आहे. राज्यात नुकत्याच पार पडलेल्या जलतरण, बॅडमिंटन आणि टेबल टेनिस स्पर्धेत आपला ठसा उमटवत राज्यातील प्रतिभावान क्रीडापटूंनी आपले कौशल्य दाखवून दिले आहे.
जलतरण:
केआयएससीईच्या निवासी/अनिवासी जलतरण संघाने आपल्या कामगिरीने लक्ष वेधून घेतले आहे. 22 आणि 23 जुलै रोजी झालेल्या ज्युनियर आणि सब-ज्युनियर राज्य एक्वाटिक्स चॅम्पियनशिप 2023 मध्ये त्यांची प्रभावी कामगिरी होती. संघाच्या कौशल्य आणि उल्लेखनीय प्रदर्शनामुळे 72 सुवर्ण पदके, 31 रौप्य पदके आणि 15 कांस्य पदकांची कमाई त्यांनी केली. या यशाचे श्रेय प्रशिक्षक सुजीथ टीए यांच्या तज्ञ मार्गदर्शनाला दिले जाऊ शकते, जे युवा प्रतिभावान क्रीडापटूंना जोपासण्यासाठी ओळखले जातात.
टेबल टेनिस:
केआयएससीईमधील टेबल टेनिस खेळाडूंनी दोन प्रतिष्ठित स्पर्धांमध्ये आपले कौशल्य दाखवले आहे. इनडोअर स्टेडियम कम्पाल,  येथे 19 ते 24 जून दरम्यान झालेल्या 7व्या YMCA ऑल गोवा मेजर रँकिंग टी.टी. स्पर्धेत, खेळाडूंनी 9 सुवर्णपदके, 5 रौप्य आणि 6 कांस्य पदके पटकावली. शिवाय, 10 ते 15 जुलै 2023 या कालावधीत आयोजित रोटरी क्लब ऑल गोवा मेजर रँकिंग टी.टी. स्पर्धेत, खेळाडूंच्या समर्पण आणि कौशल्यामुळे 6 सुवर्ण पदके आणि 8 रौप्य पदके मिळाली. त्यांच्या उत्कृष्ट कामगिरीचे श्रेय प्रशिक्षक ओपनेंद्र सिंग यांना जाते.
बॅडमिंटन:
केआयएससीईच्या बॅडमिंटनपटूंनी आपल्या असामान्य कौशल्याने पुन्हा एकदा र आपली छाप पाडली आहे. म्हापसा येथे 08-12 जुलै 2023 या कालावधीत झालेल्या राज्य बॅडमिंटन रँकिंग स्पर्धेत खेळाडूंचे प्रभुत्व दिसून आले. स्पर्धेत 9 सुवर्ण पदके, 4 रौप्य पदके आणि 12 कांस्य पदकांची कमाई त्यांनी केली. त्याचप्रमाणे, नावेली येथे 19 ते 22 जुलै 2023 दरम्यान झालेल्या बीपीएस राज्य बॅडमिंटन रँकिंग स्पर्धेत, खेळाडूंनी 6 सुवर्णपदके, 10 रौप्य आणि 18 कांस्य पदके जिंकले प्रशिक्षक इरफान खान यांचे मार्गदर्शन आणि प्रशिक्षण पद्धतींची या खेळाडूंच्या यशात महत्त्वाची भूमिका आहे.
केआयएससीईच्या गोव्यातील क्रीडापटूंच्या यशाला समर्पण वृत्ती, परिश्रम यांची जोड आहे. खेलो इंडिया उपक्रमाद्वारे दिलेला सातत्यपूर्ण पाठिंबा आणि प्रोत्साहन या कौशल्याला वृद्धींगत करण्यात आणि देशात क्रीडा उत्कृष्टतेची संस्कृती रुजवण्यासाठी आणि वाढवण्यासाठी महत्त्वपूर्ण ठरत आहे.
स्पर्धेतील पदकांचा तपशील पुढीलप्रमाणे:PIB Panaji | S.Thakur/D.Rane
सोशल मिडियावर आम्हाला फॉलो करा:@PIBPanaji /PIBPanaji /pib_goa pibgoa[at]gmail[dot]com /PIBGoa
(Visitor Counter : 58
मंत्रिमंडळ
भारत आणि सौदी अरेबिया दरम्यान धोरणात्मक भागीदारी परिषद स्थापन करण्याच्या कराराला केंद्रीय मंत्रिमंडळाने कार्योत्तर मंजुरी दिली
नवी दिल्ली, 27 नोव्हेंबर 2019
पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाने आज भारत आणि सौदी अरेबिया दरम्यान धोरणात्मक भागीदारी परिषदेच्या स्थापनेसाठी 29 ऑक्टोबर, 2019 रोजी पंतप्रधानांनी केलेल्या कराराला कार्योत्तर मंजुरी दिली आहे.
या करारामुळे उभय देशांतील उच्च पदस्थ नियमितपणे भेटू शकतील आणि धोरणात्मक भागीदारी अंतर्गत सुरू असलेल्या उपक्रम / प्रकल्पांच्या प्रगतीवर नजर ठेऊ शकतील. यामुळे धोरणात्मक गुंतवणूकीसाठी नवीन क्षेत्रे शोधली जातील आणि उद्दीष्ट निश्चित केली जातील तसेच त्यातून मिळणारे फायदे परिभाषित केले जातील.
फायदे
कोणत्याही लिंग, वर्ग किंवा उत्पन्नाच्या मर्यादेपलीकडे जाऊन सौदी अरेबियाबरोबर सुधारित आर्थिक आणि व्यावसायिक संबंध असणार्या नागरिकांना लाभ मिळवून देणे हे या प्रस्तावाचे लक्ष्य आहे.
सौदी अरेबियाबरोबर झालेल्या या करारामुळे संरक्षण, सुरक्षा दहशतवादविरोधी , ऊर्जा सुरक्षा आणि नवीकरणीय ऊर्जा यासारख्या प्रमुख क्षेत्रात भागीदारीचे नवे मार्ग खुले होतील.
B.Gokhale/S.Mhatre/D.Rane
(Visitor Counter : 58
रस्ते वाहतूक आणि महामार्ग मंत्रालय
गडकरी केरळमध्ये 8 राष्ट्रीय महामार्ग प्रकल्पांचे शिलान्यास आणि उद्घाटन करणार
केरळच्या आर्थिक समृद्धीला चालना देण्यासाठी 200 किलोमीटरपेक्षा जास्त लांबीच्या महामार्गाच्या कामांसाठी 12,692 कोटी खर्च करणार
नवी दिल्ली, 12 ऑक्टोबर 2020
केंद्रीय रस्ते, वाहतूक आणि महामार्ग मंत्री नितीन गडकरी उद्या केरळमध्ये विविध महामार्गांच्या कामांचा प्रारंभ करणार आहेत तसेच काही रस्त्यांचे उद्घाटन करणार आहेत. गडकरी 8 राष्ट्रीय महामार्ग प्रकल्पांचे शिलान्यास उद्या करणार आहेत. या कार्यक्रमाला राज्यपाल अरिफ मोहम्मद खान, राज्याचे मुख्यमंत्री पिनाराई विजयन आणि केंद्रीय राज्यमंत्री निवृत्त जनरल डॉ. व्हि.के.सिंग आणि राज्यातले मंत्री व्ही मुरलीधरन, खासदार आणि आमदार तसेच केंद्र आणि राज्य सरकारचे वरिष्ठ अधिकारी उपस्थित राहणार आहेत.
यावेळी कझाकूट्टम ते मुक्कोला या 27 किलोमीटरच्या रस्त्याचे उद्घाटन होणार आहे. या मार्गासाठी 1,121 कोटी रुपये खर्च आला आहे. गडकरी उद्या ज्या मार्गांचे काम सुरू करणार आहेत, त्यांच्यासाठी अंदाजे 12,692 कोटी रुपये खर्च येणार आहे. केरळमधल्या साधारण 200 किलोमीटरपेक्षा जास्त लांबीच्या रस्त्यांच्या कामाला उद्या प्रारंभ करण्यात येणार आहे.
रस्त्यांच्या कामाचा तपशील पुढील प्रमाणे आहे:-
|
|
Sr. No
|
|
Name of Project
|
|
Length

|
|
Total Project
Cost 
|
|
1
|
|
Six laning of Thalapady Km. 17.200 to Changala Km. 57.200 of NH-66 
|
|
39
|
|
1981.07
|
|
2.
|
|
Six laning of Changala Km. 57.200 to Neleshwaram Km. 95.650 of NH-66 
|
|
37.27
|
|
1746.45
|
|
3.
|
|
Six laning of Neleshwaram town to Thalipparamba Km 96.450 to Km. 137.900 NH-66 
|
|
40.11
|
|
3041.65
|
|
4.
|
|
Six laning of Thalipparamba to Muzhapilangad Km 137.900 to Km. 170.600 NH-66 
|
|
29.95
|
|
2714.6
|
|
5.
|
|
Six laning of Paloli Palam and Moodadi Bridge & allied works NH-66 
|
|
2.1
|
|
210.21
|
|
6.
|
|
Six laning of Kozhikode Bypass km.230.400 to km 258.800 NH-66 
|
|
28.4
|
|
1853.42
|
|
7.
|
|
Construction of High Level Bridge over Cheruthoni River at km 32/500 on NH-185
|
|
0.30
|
|
23.83
|
|
TOTAL
|
|
177 Km.
|
|
Rs. 11,571 Cr.M.Chopade/S.Bedekar/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 73
सुक्ष्म, लघु आणि मध्यम उदयोग मंत्रालय
एमएसएमईच्या सकल राष्ट्रीय उत्पादनात 29.7 टक्के तर देशाच्या निर्यातीत 49.66 टक्के योगदान
(नवी दिल्ली, 2 डिसेंबर 2019
सूक्ष्म, लघू आणि मध्यम उद्योगाचे देशाच्या सकल राष्ट्रीय उत्पादनात 29.7 टक्के तर निर्यातीत 49.66 टक्के योगदान राहिले आहे. सरकारने क्रेडीट लिंक्ड कॅपिटल सबसिडी ॲण्ड टेक्नॉलॉजी अपग्रेडेशन स्कीम, सूक्ष्म आणि लघु उद्योग-समूह विकास कार्यक्रम आंतरराष्ट्रीय प्रदर्शने, व्यापारी मेळे, परिषदा, कार्यशाळात सहभागी होण्यासाठी सहकार्य याद्वारे सूक्ष्म, लघु आणि मध्यम उद्योगांची स्पर्धात्मकता वाढविण्यासाठी अनेक उपक्रम हाती घेतले आहेत.
केंद्रीय सूक्ष्म, लघु आणि मध्यम उद्योगमंत्री नितीन गडकरी यांनी आज राज्यसभेत लेखी उत्तरात ही माहिती दिली.
B.Gokhale/N.Chitale/P.Kor
युवा व्यवहार आणि क्रीडा मंत्रालय
नाडा इंडियाची 2023 साठी रजिस्टर्ड टेस्टिंग पूल यादी जाहीर
नवी दिल्ली, 21 डिसेंबर 2022
ठळक वैशिष्ट्ये:
- नाडा इंडियाच्या आरटीपी 2023 यादीत 24 क्रीडाप्रकारांमधील एकूण 149 खेळाडूंचा समावेश
- या यादीत 7 दिव्यांग खेळाडूंचा देखील समावेश,1 जानेवारी 2023 पासून ही यादी नाडा इंडियाच्या वेबसाईटवर उपलब्ध होईल.
2023 या वर्षासाठी नाडा इंडियाची आरटीपी यादी नाडा इंडियाच्या वेबसाईटवर 1 जानेवारी 2023 पासून उपलब्ध होणार आहे. नाडा इंडियाच्या आरटीपी 2023 यादीमध्ये एकूण 149 खेळाडू असून त्यात 60 महिला आणि 89 पुरुष खेळाडूंचा समावेश आहे. ही यादी सर्वोच्च प्राधान्यक्रमाच्या क्रीडाप्रकारांमधील जोखमींच्या सर्वसमावेशक मूल्यांकनावर आधारित आहे. यामध्ये 7 दिव्यांग क्रीडापटूंचा देखील समावेश आहे.
सर्व संबंधिंत खेळाडूंना आरटीपी यादीत समावेश केल्याची नोटिस पाठवण्यात आली असून तिची प्रत राष्ट्रीय आणि आंतरराष्ट्रीय क्रीडा महासंघाना देण्यात आली आहे.
या यादीत असलेल्या सर्व खेळाडूंनी रात्रीच्या मुक्कामासाठी त्यांच्या पत्त्यासह त्यांच्या दिनक्रमाचे वेळापत्रक, स्पर्धांचे वेळापत्रक आणि ठिकाण यांसह त्यांच्या वास्तव्याची माहिती दर तीन महिन्यांनी आणि चाचणीसाठी उपलब्ध असतील आणि संपर्कप्राप्त असू शकतील आणि देऊ न शकलेली चाचणी पुन्हा करण्यासाठी असा दररोज 60 मिनिटांचा कालावधी कळवणे गरजेचे आहे.योग्य प्रकारचे नियोजन करण्यासाठी खेळाडूंनी प्रत्येक तिमाहीचा प्रारंभ होण्यापूर्वी 15 दिवस आधी प्रत्येक तिमाहीचा तपशीलवार कार्यक्रम देणे गरजेचे आहे.
खेळाडूला आपल्या ठिकाणाची माहिती वेळोवेळी कळवणे गरजेचे आहे, असे न झाल्यास आपल्या ठिकाणाची माहिती कळवण्यात अपयश आल्याची नोटिस या खेळाडूला पाठवण्यात येईल. आरटीपीमधील खेळाडूला 12 महिन्यांच्या कालावधीत आपल्या ठिकाणाची माहिती कळवण्यात तीन वेळा अपयश आल्यास ही कृती उत्तेजक द्रव्य प्रतिबंधक नियमांचा भंग मानली जाईल.अशा खेळाडूवर 12 ते 24 महिन्यांच्या अपात्रतेची किंवा अशाच प्रकारे पुन्हा गुन्हा घडल्यास अधिक कालावधीच्या अपात्रतेची कारवाई केली जाईल.
नाडा इंडिया खेळाडूंना त्यांच्या वास्तव्याची माहिती वाडा एडीएएमएस मंचावर किंवा खेळाडूच्या केंद्रीय अर्जात भरण्याच्या प्रक्रियेबाबत मार्गदर्शन करण्यासाठी देखील प्रयत्न करत आहे.
R.Aghor/S.Patil/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 103
पंतप्रधान कार्यालय
शहीदी दिनानिमित्त पंतप्रधानांनी हुतात्म्यांना वाहिली आदरांजली
नवी दिल्ली 23 मार्च 2022
पंतप्रधान नरेंद्र मोदी यांनी आजच्या शहीदी दिनानिमित्त शूर स्वातंत्र्यसैनिक भगत सिंग, सुखदेव आणि राजगुरू यांना आदरांजली वाहिली आहे.
ट्विट संदेशात पंतप्रधान म्हणाले;
“भारतमातेचे अमर सुपुत्र वीर भगत सिंग, सुखदेव आणि राजगुरू यांना आजच्या शहीद दिनानिमित्त कोटी कोटी प्रणाम. मातृभूमीसाठी प्राणार्पण करण्याचे त्यांचे साहस देशवासियांना सदैव प्रेरणा देत राहील. जय हिंद!"
ग्राहक व्यवहार, अन्न आणि सार्वजनिक पुरवठा मंत्रालय
राज्यांमधील अत्यावश्यक वस्तूंच्या किंमतींवर काटेकोर लक्ष ठेवा- पीयूष गोयल
नवी दिल्ली, 19 मे 2021
राज्ये/ केंद्रशासित प्रदेशांमधील अत्यावश्यक वस्तूंच्या किंमतींवर काटेकोर लक्ष ठेवण्याचे आदेश केंद्रीय ग्राहक व्यवहार, अन्न आणि सार्वजनिक वितरण, तथा रेल्वे तसेच वाणिज्य आणि उद्योगमंत्री पीयूष गोयल यांनी आज अधिकारी वर्गाला दिले. “ग्राहक व्यवहार विभागाच्या अधिकाऱ्यांनी संबंधित वस्तूंचा पुरेसा साठा सांभाळून ठेवण्याची खबरदारी घ्यावी, जेणेकरून अचानक होणारी भाववाढ शोषून घेऊन किंमती स्थिर राखण्यास मदत होईल”, असेही गोयल यांनी सांगितले.
एखादा गिरणीमालक, घाऊक विक्रेता अथवा किरकोळ विक्रेता, कोविड परिस्थितीचा गैरफायदा घेऊन साठेबाजी करत असल्यास राज्यांनी अत्यावश्यक वस्तू कायद्याच्या तरतुदींची अंमलबजावणी करावी, अशी सूचनाही केंद्रीय मंत्री गोयल यांनी केली.
राज्ये/ केंद्रशासित प्रदेशांमध्ये अत्यावश्यक वस्तूंच्या किंमतींवर नियंत्रण ठेवण्यासाठी करण्यात येत असलेल्या उपायांचा केंद्रीय मंत्री गोयल यांनी आज आढावा घेतला, त्यावेळी ते बोलत होते. डाळींच्या किंमतींवर दर आठवड्याला लक्ष ठेवण्याची विनंती राज्ये/ केंद्रशासित प्रदेशांना करण्यात आली आहे. डाळींचे गिरणीमालक, घाऊक विक्रेते, आयातदार इत्यादींची तपशीलवार माहिती भरण्यासाठी तसेच त्यांच्याकडील डाळींच्या साठ्याची माहिती भरण्यासाठी राज्ये/केंद्रशासित प्रदेशांना एक ऑनलाइन माहितीपत्रिका  देण्यात आली आहे. तसेच सातत्याने खरेदी होत राहिल्यास डाळींचे दीर्घकाळ उत्पादन घेण्यासाठी शेतकऱ्यांना प्रोत्साहन मिळेल हे लक्षात घेऊन प्रापण अर्थात खरेदीची सुविधा उपलब्ध करून देण्याची विनंती डाळ उत्पादक राज्ये/ केंद्रशासित प्रदेशांना करण्यात आली आहे.
M.Chopade/J.Waishampayan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 99
आर्थिक व्यवहार विषयक मंत्रिमंडळ समिती
75 नव्या वैद्यकीय महाविद्यालयांना केंद्रीय मंत्रिमंडळाची मंजूरी
नवी दिल्ली, 28 ऑगस्ट 2019
आर्थिक बाबींवरील मंत्रिमंडळ समितीने सध्याच्या केंद्रीय पुरस्कृत योजनेच्या तिसऱ्या टप्प्यांतर्गत सध्याच्या जिल्हा/ रेफरल रुग्णालयांसोबत वर्ष 2021-22 पर्यंत अतिरिक्त 75 सरकारी वैद्यकीय महाविद्यालये स्थापन करण्यास मान्यता दिली आहे. नव्या वैद्यकीय महाविद्यालयांच्या स्थापनेमुळे पात्र डॉक्टरांची उपलब्धता वाढण्यास मदत होणार आहे. तसेच जिल्हा रुग्णलयांमधील सध्याच्या पायाभूत सुविधांचा उपयोग केला जाईल आणि देशात वैद्यकीय शिक्षण परवडणाऱ्या दरात उपलब्ध होण्यास चालना मिळेल.
वैद्यकीय महाविद्यालय नसलेल्या, किमान 200 खाटांचे जिल्हा रुग्णालय असलेल्या ठिकाणी नवीन वैद्यकीय महाविद्यालये स्थापन केली जातील. आकांक्षित जिल्हे आणि 300 खाटा असलेल्या जिल्हा रुग्णालयांना प्राधान्य दिले जाईल.
नवी वैद्यकीय महाविद्यालये  स्थापन करण्याच्या योजनेमुळे देशात वैद्यकीय अभ्यासक्रमाच्या किमान 15,700 जागांची भर पडणार आहे.
आरोग्य क्षेत्रात पायाभूत सुविधांच्या निर्मितीस सरकारचे प्राधान्य असून, पहिल्या टप्प्यात सध्याच्या जिल्हा / रेफरल रुग्णालयांशी संलग्न 58 रुग्णालयांच्या स्थापनेला सरकारने मंजुरी दिली. त्यापैकी पहिल्या टप्प्यांतर्गत 39 वैद्यकीय महाविद्यालये कार्यरत झाली असून, उर्वरित 19 महाविद्यालये 2020-21 पर्यंत कार्यरत केली जातील.
B.Gokhale/S.Kakade/D.Rane
(Visitor Counter : 124
पंतप्रधान कार्यालय
तमिळनाडूचे मुख्यमंत्री म्हणून शपथ घेतल्याबद्दल एम के. स्टॅलिन यांचे पंतप्रधानांकडून अभिनंदन
नवी दिल्ली, 7 मे 2021
पंतप्रधान नरेंद्र मोदी यांनी एम . के. स्टॅलिन यांचे तमिळनाडूचे मुख्यमंत्री म्हणून शपथ घेतल्याबद्दल अभिनंदन केले आहे.
एका ट्विटमध्ये पंतप्रधान म्हणाले :
“तामिळनाडूचे मुख्यमंत्री म्हणून शपथ घेतल्याबद्दल एम. के. स्टॅलिन यांचे अभिनंदन.”
S.Tupe/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
वाणिज्य आणि उदयोग मंत्रालय
रोजगार निर्मितीत, सूक्ष्म, लघु आणि मध्यम उद्योग क्षेत्र महत्वाची भूमिका बजावेल – सुरेश प्रभू
नवी दिल्ली 23 एप्रिल 2018
सूक्ष्म, लघु आणि मध्यम उद्योग क्षेत्र रोजगार निर्मितीत महत्वाची भूमिका बजावेल आणि रोजगाररहित विकासाला आळा घालेल असे प्रतिपादन केंद्रीय वाणिज्य आणि उद्योग मंत्री सुरेश प्रभू यांनी केले आहे. नवी दिल्लीत आयोजित केलेल्या पहिल्या आंतरराष्ट्रीय लघु, मध्यम उद्योग परिषद 2018 मध्ये प्रमुख पाहुणे म्हणून ते आज बोलत होते.
जागतिक विकासाला चालना देण्यासाठी जगभरात चर्चा सुरु आहेत मात्र देशातली गरीब आणि श्रीमंत तसंच गरीब आणि श्रीमंत देशातली वाढती दरी, हवामान बदल, रोजगाररहित विकास अशी अनेक आव्हाने समोर असल्याचे प्रभू म्हणाले. सूक्ष्म, लघु आणि मध्यम उद्योग क्षेत्र या आव्हानांवर मात करण्यामधे महत्वाची भूमिका बजावेल असा विश्वास त्यांनी व्यक्त केला. सूक्ष्म, लघु आणि मध्यम उद्योग म्हणजे समावेशक विकासाचे दूत असल्याने हे क्षेत्र गरीब आणि श्रीमंत यातली दरी कमी करेल, असे त्यांनी सांगितले.
सूक्ष्म, लघु आणि मध्यम उद्योग क्षेत्राच्या भूमिकेवर भर देत, नवे औद्योगिक धोरण लवकरच जाहीर होणार असून, त्यामधे स्वयंसहायता गटांच्या भूमिकेवर मोठा भर राहील, असे त्यांनी स्पष्ट केले.
मोठे उद्योग आणि सूक्ष्म, लघु आणि मध्यम उद्योग क्षेत्र यांच्यातला दुवा बळकट करणे ही काळाची गरज आहे ही दोन्ही उद्योग क्षेत्रे मिळून जागतिक अर्थव्यवस्थेची भरभराट होईल, असे प्रभू म्हणाले.
भावना/निलिमा/दर्शना
(Visitor Counter : 62
पंतप्रधान कार्यालय
पंतप्रधान १ एप्रिल रोजी देणार भोपाळला भेट
संयुक्त कमांडर्स कॉन्फरन्स -2023 मध्ये पंतप्रधान होणार सहभागी
भोपाळ आणि नवी दिल्ली दरम्यान सुरू होणाऱ्या वंदे भारत एक्सप्रेसला पंतप्रधान दाखवणार हिरवा झेंडा
पंतप्रधान श्री नरेंद्र मोदी 1 एप्रिल 2023 रोजी भोपाळला भेट देत आहेत.सकाळी सुमारे 10 वाजता, पंतप्रधान भोपाळमधील कुशाभाऊ ठाकरे सभागृहात संयुक्त कमांडर्स कॉन्फरन्स-2023 ला उपस्थित राहतील. त्यानंतर, दुपारी 3:15 वाजता, पंतप्रधान भोपाळ आणि नवी दिल्ली दरम्यान राणी कमलापती रेल्वे स्टेशन,भोपाळ येथून सुरू होणाऱ्या वंदे भारत एक्स्प्रेस रेल्वेगाडीला हिरवा झेंडा दाखवतील.
संयुक्त कमांडर्स कॉन्फरन्स-2023
,लष्करी अधिकाऱ्यांची
‘रेडी, रिझर्जंट, रिलेव्हंट’ अर्थात सुसज्ज, बलाढ्य आणि समर्पक या संकल्पनेवर आधारीत तीन दिवसांची परिषद भोपाळ येथे 30 मार्च ते 1 एप्रिल 2023 दरम्यान आयोजित केली आहे.
या परिषदेत,सशस्त्र दलांमधील संयुक्तता आणि अभिनिवेश यासह राष्ट्रीय सुरक्षेशी संबंधित विविध मुद्द्यांवर चर्चा केली जाईल.‘आत्मनिर्भरता’ साध्य करण्याच्या दिशेने सशस्त्र दलांची तयारी आणि संरक्षण परिसंस्थेतील प्रगतीचाही आढावाही यादरम्यान घेतला जाईल.
या परिषदेत तिन्ही सैन्य दलातील कमांडर आणि संरक्षण मंत्रालयातील वरिष्ठ अधिकारी सहभागी होणार आहेत. लष्कर, नौदल आणि हवाई दलातील कारवाई करणाऱ्या सैनिक, खलाशी आणि हवाई दलांतील जवान यांच्या सोबत सर्वसमावेशक आणि अनौपचारिक संवाद देखील आयोजित केला जाईल.
वंदे भारत एक्सप्रेस
वंदे भारत एक्सप्रेसने देशातील प्रवासी प्रवासाचा अनुभव पुनश्च परिभाषित केला आहे. राणी कमलापती रेल्वे स्थानक, भोपाळ आणि नवी दिल्ली रेल्वे स्थानकादरम्यान सुरू होणारी नवीन रेल्वेगाडी ही देशातील अकरावी वंदे भारत रेल्वेगाडी आहे. वंदे भारत एक्सप्रेसचे स्वरुप संपूर्ण स्वदेशी, अत्याधुनिक प्रवासी सुविधांनी सुसज्ज असे डिझाइन केले आहे. हे रेल्वे प्रवाशांना जलद, आरामदायी आणि सोयीस्कर प्रवासाचा अनुभव देईल, पर्यटनाला चालना देईल आणि या प्रदेशातील आर्थिक विकासाला गतीमान करेल.
संरक्षण मंत्रालय
गोवा सागरी बैठक 2019 चे उद्घाटन
नवी दिल्ली, 4 ऑक्टोबर 2019
गोवा सागरी बैठक 2019 चे आज राष्ट्रीय सुरक्षा सल्लागार अजित कुमार दोवाल यांच्या हस्ते उद्घाटन झाले. भविष्यात सायबर, अंतराळ आणि समुद्री सुरक्षा या विभागात मोठ्या संधी तसेच आव्हाने असल्याचे सांगून गोव्यातील बैठकीत याबाबतच्या संधी आणि आव्हानांशी सामना करण्यासंदर्भात विचार मंथन होईल, असे दोवाल म्हणाले.
‘हिंद महासागर भागातील सामायिक सागरी प्राथमिकता आणि प्रादेशिक सागरी रणनितीची आवश्यकता’ ही या बैठकीची संकल्पना आहे. हिंद महासागर क्षेत्रातील नौदलांमध्ये भविष्यात येणाऱ्या सागरी आव्हानांना तोंड देण्यासाठी क्षमता निर्माण करणे याविषयी विशेष चर्चा झाली. तसेच विविध सागरी संस्थांमध्ये सहकार्य करण्याबाबतही यावेळी चर्चा झाली.
या बैठकीच्या पार्श्वभूमीवर विविध देशातील नौदल प्रमुखांमध्ये द्विपक्षीय चर्चाही झाली. या बैठकीत हिंद महासागर क्षेत्रातील दहा देश सहभागी झाले आहेत.
B.Gokhale/J.Patankar/P.Kor
(Visitor Counter : 36
मंत्रिमंडळ
पोर्तुगीज प्रजासत्ताकमध्ये काम करण्यासाठी भारतीय नागरिकांची भर्ती करण्यासाठी भारत आणि पोर्तुगाल दरम्यानच्या कराराला मंत्रिमंडळाची मान्यता
नवी दिल्ली, 8 सप्टेंबर 2021
पंतप्रधान श्री नरेंद्र मोदी यांच्या अध्यक्षतेखालील केंद्रीय मंत्रिमंडळाने, पोर्तुगीज प्रजासत्ताकमध्ये काम करण्यासाठी भारतीय नागरिकांची भर्ती करण्याबाबतच्या भारत आणि पोर्तुगाल दरम्यानच्या करारावर स्वाक्षरी करायला मान्यता दिली आहे.
तपशील:
सध्याचा हा करार भारत आणि पोर्तुगाल यांच्यातील भागीदारी आणि सहकार्याच्या दृष्टीने, पोर्तुगालमध्ये भारतीय कामगार कामासाठी पाठवणे आणि पोर्तुगालने ते स्वीकारणे यासाठी एक संस्थात्मक यंत्रणा निश्चित करेल.
अंमलबजावणी धोरण:
या कराराअंतर्गत, कराराच्या अंमलबजावणीचा पाठपुरावा करण्यासाठी एक संयुक्त समिती स्थापन केली जाईल.
परिणाम:
विशेषत: कोविड -19 महामारीनंतर अनेक भारतीय कामगार भारतात परतल्याच्या पार्श्वभूमीवर, पोर्तुगालसोबतच्या या करारावर स्वाक्षरी केल्याने भारतीय स्थलांतरित कामगारांसाठी युरोपियन युनियनच्या सदस्य देशामध्ये नवीन कामाचे ठिकाण जोडले जाईल. हा करार कुशल भारतीय कामगार आणि व्यावसायिकांसाठी नवीन संधी प्रदान करेल. भारतीय कामगारांच्या भर्तीची पोर्तुगाल आणि भारतादरम्यान ही औपचारिक व्यवस्था असेल.
फायदे:
पोर्तुगालमध्ये काम करण्यासाठी भारतीय कामगारांना नोकरीच्या संधी वाढणार आहेत. या करारामध्ये प्रस्तावित सरकार-ते-सरकार यंत्रणा दोन्ही बाजूंच्या जास्तीत जास्त पाठिंब्यामुळे कामगारांची सुरळीत ये-जा सुनिश्चित करेल.Jaydevi PS/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(